Αντιτρομοχρατιχές "πρόβες" 
στη σχιά του Εμφυλίου Πολέμου 
της Αλγερίας 





Η μπροσούρα “αντιτρομοκρατικές πρόβες στη σκιά 
του εμφυλίου πολέμου της Αλγερίας” περιγράφει ένα 
σύντομο, αλλά ενδεικτικό επεισόδιο της 
“αντιμουσουλμανικής” πολιτικής του γαλλικού 
κράτους ήδη από τη δεκαετία του ’90. Και συνεπώς 
μας δείχνει ότι η ιδεολογική, πολιτική και στρατιωτική 
επίθεση στο παγκόσμιο μουσουλμανικό 
προλεταριάτο που εμφανίστηκε με πάταγο την πρώτη 
δεκαετία του 21ου αιώνα είχε κάμποσο παρελθόν 
από πίσω της, άσχετα αν εμείς περί άλλα τυρβάζαμε... 

Συστήνουμε να διαβαστεί παράλληλα με το κείμενο 
“Η Αλγερία είναι μια μεγάλη χώρα! Κυκλοφορείστε 
ελεύθερα, δε συμβαίνει τίποτα περίεργο” που γράφτηκε 
για το 29ο τεύχος του περιοδικού αητιίζ - πόλεμος 
ενάντια στο φόβο. 

Η φωτογραφία στο εξώφυλλο είναι το σκίτσο του 
Χαλέντ Κελκάλ, που μοίραζαν οι γαλλικές αρχές 
ενόσω αυτός ήταν καταζητούμενος. 

Όπως σε όλα όσα κάνουμε, έτσι κι εδώ, η 
αναπαραγωγή των περιεχομένων είναι ελεύθερη για 
κινηματική χρήση, με τον αυτονόητο όρο της 
αναφοράς των πηγών. 


ϊπτίίϊ εεπρτί - Φλεβάρης 2012 


ΑΝΤΙΤΡΟΜΟΚΡΑΤΙΚΕΣ "ΠΡΟΒΕΣ" 

ΣΤΗ ΣΚΙΑ. ΤΟΥ ΕΜΦΥΛΙΟΥ ΠΟΛΕΜΟΥ ΤΗΣ ΑΛΓΕΡΙΑΣ 


/. Η περίπτωση Χαλέντ Κελκάλ 

Στις 27 Σεπτεμβρίου του 1995 κάποιοι περίοικοι που μάζευαν μανιτάρια στο δάσος της Μ3Γν&Ι, στα 
περίχωρα της Λυών, υπέδειξαν στην αστυνομία δύο “άγριους κατασκηνωτές” (έτσι λένε στη Γαλλία 
τους Γγθθ αηιρβί'ε). Ο ένας από αυτούς ήταν ο Χαλέντ Κελκάλ [ΚΗδΙθά ΚβΙΙο.1]. Αλγερινής καταγωγής 
και 25 χρόνων τότε, ο Κελκάλ είχε αναχθεί σε βασικό ύποπτο των βομβιστικών επιθέσεων που είχαν 
συγκλονίσει τη Γαλλία το καλοκαίρι της ίδιας χρονιάς. Τη στιγμή του εντοπισμού του, είχε ανακηρυ¬ 
χθεί υπ’ αριθμόν ένα καταζητούμενος και η φωτογραφία του, τυπωμένη σε 170.000 αντίτυπα, βρι¬ 
σκόταν σε όλους τους δημόσιους χώρους της Γαλλίας. Η κινητοποίηση των μπάτσων και των μμε ή¬ 
ταν άμεση. Ο Κελκάλ κυνηγήθηκε σα το σκυλί από πάνω από 800 μπάτσους, καταδρομείς του στρα¬ 
τού, ως και θωρακισμένα λαστιχοφόρα. Στις 29 Σεπτεμβρίου του 1995 τον βρήκαν, τον τραυμάτισαν, 
ώστε να μην μπορεί να κινηθεί, και τον δολοφόνησαν εν ψυχρώ μπροστά στις κάμερες. Λίγο πριν 
τον πυροβολήσουν στο κεφάλι, ακούστηκε ξεκάθαρα η φωνή του αρχηγού του αποσπάσματος να 
φωνάζει δυο φορές “Τελειώστε τον!”. 

Βρισκόμαστε λίγο πριν από το ίπίεπιεΐ κι αυτή η ιστορία έφτασε στην Ελλάδα μόνο σαν μακρινός 
απόηχος: “Οι μπάτσοι σκότωσαν έναν Αραβα πιτσιρικά. Ακολούθησαν τεράστια μπάχαλα στο προά¬ 
στιο όπου είχε μεγαλώσει”. Ως γνωστόν, εμείς είμαστε πάντα με τους πιτσιρικάδες άραβες προλετά¬ 
ριους που κάνουν τα μπάχαλα και ποτέ με τους βρωμιάρηδες μπάτσους. Και πολύ καλά κάνουμε. 
Παρόλ’ αυτά, η ιστορία του συγκεκριμένου “Άραβα πιτσιρικά” έχει πολύ περισσότερα να πει, ακόμη 
και σήμερα. Ειδικά σήμερα. 

Ο Κελκάλ λοιπόν, είχε στρατολογηθεί από την ισλαμική οργάνωση “Ένοπλες Ισλαμικές Ομάδες” 
(ΟΙΑ). Και κατά πάσα πιθανότητα είχε πραγματοποιήσει τις ενέργειες για τις οποίες κατηγορούνταν 
για λογαριασμό της συγκεκριμένης οργάνωσης, πράγμα που σημαίνει ότι ήταν υπεύθυνος για το θά¬ 
νατο 8 ανθρώπων και για τον τραυματισμό πάνω από 100 άλλων. Από το 1994 και μετά όμως, η συ¬ 
γκεκριμένη οργάνωση είχε διαβρωθεί από τις αλγερινές μυστικές υπηρεσίες και πλέον δρούσε για 
λογαριασμό της στρατιωτικής δικτατορίας που είχε καταλάβει την εξουσία στην Αλγερία. 

Από την άλλη, ο Κελκάλ ήταν ένας τυπικός νεαρός άραβας προλετάριος των γαλλικών προαστίων. 


Μεγαλωμένος στο νΒυχ-εη-νεΙίη της Λυών, είχε νιώσει στο πετσί του τι σημαίνει εσωτερική αποικιο¬ 
κρατία στη Γαλλία. Είχε περάσει από το εκπαιδευτικό, το ποινικό και το κατασταλτικό σύστημα του 
γαλλικού κράτους, είχε υποστεί τον καθημερινό ρατσισμό, είχε κάνει δυο χρόνια φυλακή... 

Ήδη ο Κελκάλ μοιάζει αντιπροσωπευτικός του “Αλγερινού ζητήματος” όπως γίνεται κατανοητό 
στη Γαλλία. Πράγματι, για τους γάλλους ιθύνοντες και “απλούς πολίτες”, το “Αλγερινό ζήτημα” δεν 
αποτελεί παρά ένα πρόβλημα με δύο συγκεκριμένες όψεις: τη μετανάστευση και την τρομοκρατία. 
Αυτό είναι το βασικό αναλυτικό δίπολο που χρησιμοποιεί τόσο η κοινωνία στη μικροκλίμακα των κα¬ 
θημερινών της σχέσεων, όσο και η εξουσία, όπως φαίνεται μέσα από τη νομοθεσία, αλλά και το λό¬ 
γο που διακινείται στα Μέσα Ενημέρωσης. Και μπορεί τα δίπολα να μοιάζουν περιοριστικά ή άκα¬ 
μπτα, στην πράξη όμως αποδεικνύονται πολυλειτουργικά. Ο Κελκάλ, λοιπόν, ήταν απλώς ένας νεα¬ 
ρός των προαστίων. Ήταν ένας φανατικός ισλαμιστής που είχε γνωρίσει την έννοια της συλλογικότη- 
τας μέσα στα πλαίσια της θρησκείας. Ήταν ένα μέλος της (3ΙΑ που ήθελε να “τιμωρήσει τη Γαλλία” 
σκοτώνοντας αμάχους. Ήταν ένας συνδυασμός όλων αυτών. Ένας συνδυασμός των δύο εννοιών του 
δίπολου. 

Με δικά μας λόγια, θα λέγαμε πως η περίπτωση του Κελκάλ είναι ένα σημείο σύγκλισης πολλών και 
διαφορετικών δυνάμεων: Ο θεσμικός ρατσισμός (στην εργασία, την εκπαίδευση, την κατοικία και όχι 
μόνο...), η διάχυτη ισλαμοφοβία στους κόλπους της κοινωνίας, η πολιτική, εργαλειακή χρήση της με¬ 
τανάστευσης... και βέβαια η Κρατική Τρομοκρατία με κεφαλαία γράμματα, όλα τους συγκλίνουν στη 
φιγούρα και την ιστορία αυτού του κατά τα άλλα “πιτσιρικά” Άραβα προλετάριου, όλα τους συνεργά¬ 
ζονται για να προκύψει η στιγμή που ο αρχιμπάτσος φωνάζει “τελειώστε τον” μπροστά στις κάμερες. 

2. Το Ισλάμ, ο στρατός και η ΟΙΑ. 

Αν κάτι έχει επιπλέον αξία, είναι το γεγονός πως όλα αυτά αφορούν στη δεκαετία του ενενήντα, ό¬ 
ταν ακόμα ο “πόλεμος κατά της τρομοκρατίας” δεν είχε κηρυχθεί επισήμως. Αυτό, όμως, που είχε 
ανακηρυχθεί επισήμως ήταν ο νέος εχθρός, το Ισλάμ' , που στο όνομα της “ελευθερίας και της δη¬ 
μοκρατίας” έπρεπε να παταχθεί. Βέβαια, οι ζηλωτές των εν λόγω “ιδανικών” δεν ήταν ακόμη οι στρα¬ 
τοί της Βόρειας Αμερικής και της Ευρώπης, αλλά κάποιοι βορειοαφρικανοί πραξικοπηματίες στρατη¬ 
γοί, ενώ την αφορμή για την έναρξη του πολέμου δε θα δώσουν τα τεκταινόμενα στο λαμπερό Μαν- 
χάταν, αλλά στην “τριτοκοσμική Αλγερία”. Ίσως γι’ αυτό να μην ακούστηκαν και πολλά για τα όσα 
συνέβαιναν στην άλλη πλευρά της Μεσογείου. 

Παρόλ’ αυτά, τα πράγματα ήταν σοβαρά: Η κατάσταση στην Αλγερία ήταν έκρυθμη ήδη από το 
1991. Από τότε δηλαδή που οι ισλαμιστές του ΡΙ5 (Ισλαμικό Μέτωπο Σωτηρίας) νίκησαν, με ποσοστό 
47,5%, στον πρώτο γύρο των βουλευτικών εκλογών του Δεκεμβρίου. Τα πάντα θα γίνονταν ανεκτά ε¬ 
κτός από το να πάρουν οι ισλαμιστές την εξουσία. Στις I I Ιανουάριου παραιτείται ο πρόεδρος 
ΟΗδάΙί, ενώ οι εφημερίδες δημοσιεύουν μια απέλπιδα έκκληση κάποιου “Εθνικού Συμβουλίου για τη 
Σωτηρία της Αλγερίας” με στόχο την ακύρωση των εκλογών. Ο στρατός αποφάσισε να μη διεξαχθεί 
ποτέ ο δεύτερος γύρος, επιλέγοντας να “σπάσει οριστικά το απόστημα”. Τα ηγετικά στελέχη του ΡΙ5, 
όπως ο ΑόάεΝοάεΐ" ΗίεΗδπί, προσωρινός υπεύθυνος του επιχειρησιακού γραφείου του ΡΙ5 ή ο ΚεΒβΙί 
Κ εδίτ, το νούμερο δύο στην ιεραρχία, συλλαμβάνονται το ένα μετά το άλλο. Την ίδια στιγμή, 10.000 
στρατευμένοι και συμπαθούντες των ισλαμιστών θα σταλούν εξορία. Στις 29 Ιανουάριου ξεκινάνε οι 
πρώτες σοβαρές συγκρούσεις μεταξύ των δυνάμεων ασφαλείας και των ισλαμιστών, οι οποίοι αργό¬ 
τερα δημιουργούν τις ΟΙΑ, προκειμένου να απαντήσουν στη χούντα των στρατηγών. 

Ο στρατός θα καταφέρει να διαβρώσει τη ΟΙΑ, δολοφονώντας τους επικεφαλής της και τοποθετώ- 


Ι.Ήδη από το 1990, τα διάφορα ΐήίηΙ< χά πΙ< της δύσης είχαν εισάγει νέες λέξεις για να νοηματοδοτήσουν την κατάσταση 
που βρισκόταν υπό διαμόρφωση και που σήμερα θεωρείται καθεστώς. Ο ιστορικός Μ^Ιΐδθ ΚυίΗνθη, δήλωνε στην 
εφημερίδα Ιηάθρθπάθπΐ στις 8 Σεπτεμβρίου του 1990: “Η αυταρχική διακυβέρνηση, για να μην πω ο ισλαμοφασισμός, 
αποτελεί τον κανόνα μάλλον παρά την εξαίρεση από το Μαρόκο ως το Πακιστάν”. 



ντας στη θέση τους ανθρώπους των μυστικών υπηρεσιών. Τα χτυπήματα στο ψαχνό που θα πραγμα¬ 
τοποιούν στο εξής στην Αλγερία αλλά και στη Γαλλία, θα έχουν ως βασικό στόχο να ταυτιστούν οι ι- 
σλαμιστές στο κοινωνικό φαντασιακό με τον τρόμο και τη βαρβαρότητα. Η αμέριστη συμπαράσταση 
των Μέσων σε αυτή την προσπάθεια του στρατού είναι, φυσικά, δεδομένη. 

3. Οι κυβερνήσεις μας θέλουν να επενδύσουν στην Αλγερία με σκοπό να προστατέψουν το 
βιοτικό επίπεδο της μητρόπολης 2 

Και η Γαλλία; Πώς εμπλέκεται σε όλα αυτά; Η πρώην μητέρα πατρίδα, είτε κρατώντας “χαμηλό προ¬ 
φίλ”, είτε παρεμβαίνοντας ανοιχτά στην πολιτική κατάσταση της Αλγερίας συμμετέχει καθοριστικά 
στις εξελίξεις. Το παρελθόν, άλλωστε, της αποικιοκρατίας με ό,τι αυτό συνεπαγόταν για τους Αλγερι- 
νούς προλετάριους, ήταν ακόμα νωπό. Από την αρχή κιόλας του αντάρτικου κατά της στρατιωτικής 
χούντας, οι ισλαμιστές είχαν απαιτήσει από τη Γαλλία να μη στηρίζει το καθεστώς, ενώ παράλληλα έ¬ 
να μέρος τους επεξεργαζόταν την ιδέα της “εξαγωγής του πολέμου”. 

Οι ισορροπίες που έπρεπε να διατηρηθούν ήταν λεπτές, δεδομένων και των παρασκηνιακών σχέ¬ 
σεων, μαφιόζικου χαρακτήρα, μεταξύ Γάλλων και Αλγερινών μεγαλοπαραγόντων. Χωρίς να ξεχνάμε, 
βέβαια, τα έσοδα από την πώληση πετρελαίου στη Γαλλία και τα διάφορα γεωπολιτικά συμφέροντα 
στο Μαγκρέμπ που οι δύο πλευρές καλούνταν να διαφυλάξουν. Κι ενώ η θέση της πολιτικής εξουσί¬ 
ας εμφανιζόταν διασπασμένη (άλλοι υποστήριζαν ανοικτά τους πραξικοπηματίες, άλλοι έκριναν ανα¬ 
γκαία την επανάληψη των εκλογών, κοκ) οι πράξεις της ήταν απολύτως ξεκάθαρες και συνοψίζονταν 
στις εξής τρεις αρχές: 

ί) περιορισμός στις βίζες και τις άδειες παραμονής που χορηγούνταν στους πρόσφυγες από την 
Αλγερία 

ϋ) παροχή οικονομικής βοήθειας για να υπάρχει επάρκεια καταναλωτικών αγαθών (μην τυχόν και η 
διαμάχη αρχίσει και αποκτά εμφανώς ταξικά χαρακτηριστικά...) 

ίϋ) περιορισμός των επίσημων πολιτικών επαφών με Αλγερινούς αξιωματούχους στις αυστηρώς α¬ 
παραίτητες (δε φτάνει να είσαι πρέπει και να φαίνεσαι δημοκράτης...). 

Στις 9 Νοεμβρίου του 1993, η Αντιτρομοκρατική Υπηρεσία έδειξε με ποιο τρόπο το γαλλικό κρά¬ 
τος “κρατούσε τις ισορροπίες”. Εξαπέλυσε μια επιχείρηση σκούπα και συνέλαβε 88 Αλγερινούς, με¬ 
ταξύ των οποίων τον Μουε$3 ΚτϊουεΗε, εκπρόσωπο τύπου της ΡΑΡ (Αλγερινή Αδελφότητα στη Γαλ¬ 
λία), της βιτρίνας του ΡΙ5 στη χώρα. Η “επιχείρηση Χρυσάνθεμο”, όπως ονομάστηκε, ήταν η πρώτη 
μιας σειράς στοχευμένων επιθέσεων των γαλλικών αρχών κατά των δικτύων που τροφοδοτούσαν 
τους μαχητές στην Αλγερία με χρήματα, φάρμακα, κ.ά., η οποία θα κορυφωθεί, με όρους θεαματι¬ 
κούς και συμβολικούς, στην περίπτωση της σύλληψης του Χαλέντ Κελκάλ. Τότε που οι κραυγές του 
αξιωματικού της αστυνομίας προς τους άνδρες του (“Τελειώστε τον, τελειώστε τον”) στάθηκαν η α¬ 
φορμή για να ξεσπάσουν επεισόδια και μαχητικές διαδηλώσεις στα προάστια της Λυών, μιας και οι 
συνομήλικοι του Κελκάλ ήξεραν ότι ο μπάτσος, ουσιαστικά, αναφερόταν και στους ίδιους. 

Η μεταφορά της βίας επί γαλλικού εδάφους, όπου την εποχή εκείνη διέμεναν πάνω από τρία εκα¬ 
τομμύρια Αλγερινοί και Γάλλοι πολίτες αλγερινής καταγωγής, ήταν ένα ενδεχόμενο που το γαλλικό 
κράτος υποτίθεται πως ήθελε να αποτρέψει με κάθε μέσο. Η Γαλλία, βέβαια, δεν αιφνιδιάστηκε ιδιαί¬ 
τερα από τα χτυπήματα που πραγματοποίησε η (3ΙΑ, όπως αυτά στον περιφερειακό σιδηρόδρομο 


2. Με αυτά τα λόγια ο (Ι3ΐτιυ$ (ΑΙάθΓΐ Ο^πιυε, ΟίΓοηΐηυες ΑΙξβήβηηβΒ 1938-1958, ΑοΐυθΙδ III, (53ΐΙΐπΊ3ΐ*ά 1958) αναφερόταν 
στην αποικιακή πολιτική του γαλλικού κράτους κατά τη διάρκεια του πρώτου πολέμου για την ανεξαρτησία. Τότε, η Γαλλία 
έστελνε στρατό για να σκοτώσει και να επιβάλει την “τάξη” (δηλαδή να σκοτώσει... με οικονομικά μέσα), προκειμένου να 
“λυθεί το αλγερινό ζήτημα”. Η επιθυμία να κρατηθούν οι μάχες μακριά από το ευρωπαϊκό έδαφος θα είναι το ίδιο έντονη 
και 40 χρόνια μετά τη διαπίστωση του Ο^ηιυδ. Το Νοέμβριο του 1994, μετά από τις συλλήψεις από τη γαλλική αστυνομία 
100 και πλέον ατόμων, τα οποία “ανήκαν σε διάφορα δίκτυα της (5ΙΑ”, ο υπουργός Εσωτερικών (Ζή3ΐ*1θ5 ΡΕ5ςυ3, θα 
δηλώσει: “Η Γαλλία δε θα ανεχτεί να εγκατασταθούν στο έδαφος της τρομοκρατικά κινήματα”. Δε διευκρίνιζε, ωστόσο, 
ποιά ακριβώς εννοούσε... 



του Παρισιού, το μετρό, την Αψίδα του Θριάμβου κ.ά. Κάτι που οδηγεί σε ορισμένα εύκολα συμπε¬ 
ράσματα: Μια οργάνωση που από το 1994 και μετά λειτουργούσε ως ο επιχειρησιακός βραχίονας 
του αλγερινού στρατού, χτυπάει επιλεκτικά και με σκοπό, όχι μόνο να προκαλέσει το θάνατο, αλλά 
κυρίως τη σύγχυση, τον πανικό και τον τρόμο με όσο το δυνατό μεγαλύτερη διασπορά. Μια άλλη 
οργάνωση (οι μυστικές υπηρεσίες του γαλλικού κράτους) γνωρίζουν τα πάντα για αυτή την τακτική 
και επιλέγουν να σιωπούν, γιατί έτσι υποδεικνύουν τα συμφέροντα του γαλλικού κράτους. Και σε ο¬ 
ρισμένα προφανή αποτελέσματα: Η γαλλική βοήθεια προς τους στρατηγούς συνεχίζεται. Η ισλαμική 
αντιπολίτευση τσακίζεται με τη σύγχυση και με τη βία. Η καταπίεση των αλγερινών προλετάριων ε¬ 
ντός και εκτός των γαλλικών συνόρων εξελίσσεται απρόσκοπτα... 

Ποιος λοιπόν ωφελείται; Σε μια υπόθεση που τον πρώτο λόγο έχουν οι μυστικές υπηρεσίες, ο 
στρατός και οι πολιτικές ηγεσίες που απαιτούν “αποτελέσματα”, είναι λογικό να διατηρεί κανείς ορι¬ 
σμένες επιφυλάξεις (“αφού τα έκαναν όλα αυτά γιατί μας τα λένε;”...). Είναι γνωστό πως η “διαφά¬ 
νεια” επιτάσσει να αποκαλύπτονται όλα για να μη γνωρίζουμε τίποτα. Στοιχεία, πληροφορίες, δηλώ¬ 
σεις και αναλύσεις (;) πεταμένες στο σωρό. Ίσως, όμως, να άλλαζε κάτι αν ενώναμε τα κομμάτια. Αν 
αρχίζαμε να παίζουμε παζλ; 

ΧΑΛΕΝΤ ΚΕΛΚΑΛ: ΠΟΡΤΡΕΤΟ ΕΝΟΣ ΤΡΟΜΟΚΡΑΤΗ 

Υπάρχει μια ερώτηση που ακούμε συχνά: “Ας υποθέσουμε λοιπόν ότι τα κράτη είναι ικανά να τοπο¬ 
θετήσουν βόμβες εναντίον του ίδιου τους του πληθυσμού. Ποιος όμως θα ήταν πρόθυμος να ρισκά¬ 
ρει τη ζωή του για ένα τέτοιο σκοπό; Τι είδους άνθρωποι θα μπορούσαν να είναι οι φυσικοί αυτουρ¬ 
γοί;”. Το κείμενο που ακολουθεί είναι μέρος μιας απάντησης. Πρόκειται για μια συνέντευξη που έ¬ 
δωσε ο Χαλέντ Κελκάλ στον γερμανό κοινωνιολόγο ΟίεπτίΕΓ Ι,οεΗ στις 3 Οκτωβρίου του 1992. Τότε 
ο Κελκάλ ήταν 22 ετών, είχε μεγαλώσει σε γαλλικό προάστιο, είχε περάσει από τα γρανάζια του γαλ¬ 
λικού εκπαιδευτικού, ποινικού και δικονομικού συστήματος και είχε ασπαστεί το Ισλάμ στη φυλακή. 
Τρία χρόνια και κάτι μέρες μετά από αυτή τη συνέντευξη, ο Χαλέντ Κελκάλ -25 πλέον ετών, υπ. α- 
ριθμ. I δημόσιος κίνδυνος και ύποπτος για όλες τις βομβιστικές ενέργειες που είχαν γίνει στη Γαλλία 
τους δύο προηγούμενους μήνες- ήταν πεσμένος σε ένα δάσος στα περίχωρα της Λυών με θρυμματι¬ 
σμένο μηριαίο οστό. Στ’ αυτιά του αντηχούσαν οι πανικόβλητες φωνές του αρχηγού του αποσπά¬ 
σματος που τον καταδίωκε: “Τελειώστε τον!”. Οι Ένοπλες Ισλαμικές Ομάδες (ΟΙΑ) ανέλαβαν την ευ¬ 
θύνη των βομβιστικών επιθέσεων που συνεχίστηκαν και μετά το θάνατο του Χαλέντ Κελκάλ. 

Η συνέντευξη δημοσιεύτηκε στη ίθ Μοηάβ στις 7/10/1995, οκτώ ημέρες μετά τη δολοφονία του 
Κελκάλ. Η ελληνική μετάφραση έγινε από το Νίκο Προκόβα και τη βρήκαμε στο περιοδικό “Ο Πολί¬ 
της”, τ. 13, 27/10/1995. 

“Γεννήθηκα στην Αλγερία, ήρθα στη Γαλλία σε ηλικία δύο ετών. Στο σχολείο είχα καλούς βαθμούς. 
Στο γυμνάσιο άρχισα να κάνω τις πρώτες κομπίνες - παραχαράσσαμε τους ελέγχους. Ήμασταν αρ¬ 
κετά δεμένοι μεταξύ μας, επικοινωνούσαμε χωρίς να χρειάζεται να μιλάμε, κι είχαμε καλή σχέση με 
τους καθηγητές. Αυτό που μας επέτρεπε να κάνουμε χαβαλέ είναι ότι ήμασταν καλοί μαθητές. Στο 
λύκειο, όμως, άλλαξαν τα πράγματα: δεν μπορούσα να ενταχθώ, έπρεπε να απαρνηθώ τις συνήθειές 
μου, να τρώω χοιρινό. Οι συμμαθητές μου δεν είχαν δει ποτέ τους Άραβα, αν και μου έλεγαν “εσύ 
είσαι εξαίρεση”. Εγώ ένιωθα έξω από το στοιχείο μου, δεν συμπεριφερόμουν φυσιολογικά, έπρεπε 
να παρακάμπτω την προσωπικότητά μου. Έπρεπε να καταβάλουμε προσπάθειες - εγώ κι εκείνοι - για 
να μην φαίνονται οι διαφορές μας. Άρχισα να κάνω κοπάνες. Όταν οι άλλοι ήταν στο σχολείο, εγώ 
έκοβα βόλτες. Έτσι έκανα γνωριμίες. Καλά παιδιά, αν και κλεφτρόνια. Και τι σημασία έχει, το 70% 
των νέων κλέβουν. Πώς να την βγάλουν αλλιώς, εξάλλου, αφού οι γονείς τους δεν έχουν τα μέσα; Αν 
θέλεις κι εσύ ένα ωραίο τζην, όπως οι φίλοι σου, πρέπει να φροντίσεις μόνος σου... 

Έτσι άρχισα να τους κάνω παρέα. Αμέσως αισθάνθηκα τη διαφορά με το λύκειο, ένιωσα ενήλικος 
και ελεύθερος. Η κλοπή είναι σαν παιχνίδι: όσο δεν σε πιάνουν, νομίζεις ότι κερδίζεις. Όταν όμως 


μπήκα στη φυλακή, κατάλαβα ότι έχασα. Δεν το μετανιώνω, στη φυλακή έμαθα να ζω σε ομάδα, έμα¬ 
θα τη γλώσσα μου, τα αραβικά, και τη θρησκεία μου, το Ισλάμ. Τώρα πια καταλαβαίνω τη ζωή. Πριν, 
ένιωθα επιθετικότητα προς τους ανθρώπους. Τώρα νιώθω λύπηση... Τι πάει να πει σύστημα, χρήμα. 

Οι σημερινοί νέοι των 12 ετών όμως ξέρουν κι έχουν τα ίδια κόμπλεξ που είχαμε εμείς στα 18 μας. 
Είναι λογικό, λοιπόν, να αντιδράσουν σε πιο μικρή ηλικία. Έτσι φτιάχνονται οι αυριανοί γκάνγκστερ... 

Όταν παράτησα το λύκειο, διαπίστωσα ότι κλέβοντας μπορούσα να κερδίζω λεφτά. Και κάθε φορά 
η παρανομία γινόταν ακόμα μεγαλύτερη. Οδηγούσα αυτοκίνητο, ένιωθα ελεύθερος κι αδιαφορούσα 
για τους μπάτσους. Αν έβλεπα μπάτσους πίσω μου, αρκούσε να πατήσω γκάζι για να πάψουν να είναι 
πίσω μου. Ήταν σαν παιχνίδι, την έβρισκα. Χτυπούσαμε μαγαζιά, μετατρέπαμε τα αυτοκίνητα σε εκ- 
πορθητικούς κριούς: σπάγαμε τις βιτρίνες, φορτώναμε στο αυτοκίνητο ό,τι βρίσκαμε, την κοπανάγα¬ 
με και το πουλούσαμε. Τσιμπήσαν έναν τύπο κι αυτός μας κάρφωσε όλους, το κάθαρμα! Ευτυχώς, ό¬ 
μως. Γιατί αν δεν έμπαινα τότε φυλακή, θα έμπαινα αργότερα και μπορεί να έτρωγα δέκα ή είκοσι 
χρόνια. Έτσι κι αλλιώς, η δικαιοσύνη δε μας αγαπάει εμάς τους Αραβες. Για το ίδιο αδίκημα, ένας Ά¬ 
ραβας των προαστίων είναι βέβαιο ότι θα φάει ενάμιση χρόνο φυλακή παραπάνω από τους άλλους. 

Οι δικαστές, όμως, δεν ξέρουν ότι είναι δικό τους το φταίξιμο, γιατί αν έβλεπαν τι συμβαίνει στα 
προάστια, ίσως να μην υπήρχε όλη αυτή η παρανομία. Αυτό που αποκαλούν δικαιοσύνη, είναι αδικία... 

Στη φυλακή το ότι γνωρίζεις κάποιους ανθρώπους σου ανεβάζει το ηθικό κατά 50%. Πρέπει, όμως, 
να προσέξεις με ποιους κάνεις παρέα, αλλιώς είναι σίγουρο ότι θα ξαναπέσεις στην παρανομία. 

Παλιότερα το μόνο που μ’ ενδιέφερε ήταν οι φίλοι μου. Περνούσαμε καλά, κάναμε πλάκα. Υπήρχε 
κι ένας Γάλλος μαζί μας, αλλά είχε αποκτήσει τη δική μας νοοτροπία και δεν έμοιαζε καθόλου στους 
άλλους Γάλλους. Στο γυμνάσιο καλαμπουρίζαμε, αλλά δουλεύαμε κιόλας. Στο λύκειο, όμως, ήταν τε¬ 
λείως απρόσωπα, αναρωτιόμουνα “τι δουλειά έχω εγώ εδώ”, στην τάξη μου ήταν όλο πλουσιόπαιδα. 
Οι γονείς μου με πίεζαν να διαβάζω για να πετύχω στη ζωή. Όταν εγκατέλειψα το σχολείο, η οικογέ- 
νειά μου δεν μου το συγχώρεσε. Κι εγώ έφυγα από το σπίτι, γιατί ήξερα ότι έχω άδικο. Δεν κράτησε 
πολύ, όμως, μόνο μια βδομάδα. Ο αδελφός μου μού έδινε συμβουλές, αλλά όταν μου είπε “δεν πας 
καλά” πληγώθηκα. Τότε έφυγα από το σπίτι. Έπρεπε να τα βγάλω πέρα μόνος μου, κι έτσι άρχισα να 
κλέβω, περισσότερο όμως για εκδίκηση. Όταν είσαι έφηβος, δεν έχεις ηθικές αξίες, αισθάνεσαι χα¬ 
μένος και κατευθύνεσαι εκεί που νιώθεις καλύτερα... 

Εγώ αντέδρασα με τη βία. Όπως τότε, στην εξέγερση των νέων το 1990, στα προάστια της Λυών. 
Ήταν σαν να φωνάζουν οι άνεργοι: “Σταματήστε πια! Σκεφτείτε κι εμάς! Εσείς περνάτε ζωή χαρισά¬ 
μενη στην πόλη, ενώ τα προάστια είναι βουτηγμένα στη μιζέρια και στα ναρκωτικά”. Τώρα, οι πιτσιρι- 
κάδες 14-15 χρονών κλέβουν αυτοκίνητα για να τη σπάσουν στην κοινωνία, στους μπάτσους. Όμως, 
αυτό που πραγματικά θέλουν αυτοί οι πιτσιρικάδες είναι δουλειά. Οι καθωσπρέπει οικογένειες δεν 
μένουν σ’ εργατικές πολυκατοικίες, μένουν σε καθωσπρέπει γειτονιές, είναι βολεμένοι. Μόλις ο γιος 
τελειώσει τις σπουδές, ο πατέρας του τού αγοράζει αυτοκίνητο. Εγώ είμαι 22 χρονών και δεν έχω 
ούτε δίπλωμα. Οι νέοι σήμερα πάνε στην πόλη και βλέπουν τους Γάλλους να έχουν αυτοκίνητα. Στη 
φυλακή έχεις όλο το χρόνο να σκεφτείς τι θα κάνεις στη ζωή σου, να σκεφτείς δηλαδή αυτά που 
δεν σκεφτόσουν πριν... 

Περιμένοντας να δικαστώ, έπιασα δουλειά. Ήμουν τυχερός, δεν εξαρτιόμουν από κανέναν, έδινα 
λεφτά στην οικογένειά μου κι έβαζα και στην μπάντα. Στην πρώτη δίκη έφαγα 30 μήνες, αλλά έκανα 
έφεση. Δεν ήθελα να πάω φυλακή. Ομως, οι μπάτσοι δεν ήρθαν ποτέ σπίτι μου κι όλα αυτά που 
γράψαν στο κατηγορητήριο ότι τάχα με κυνήγησαν και τους ξέφυγα κι ότι ήρθαν 3 φορές να με 
βρουν, όλα αυτά ήταν ψέματα. Ο δικαστής έδειχνε πολύ ικανοποιημένος καθώς μου ανακοίνωνε: 
“Τέσσερα χρόνια χωρίς αναστολή”. Ήθελε να με κάνει να κλάψω, να αντιδράσω κάπως, εγώ όμως έ¬ 
χω την αξιοπρέπειά μου κι αρνούμαι να γονατίσω και να παρακαλέσω επειδή έφαγα 4 χρόνια. Ένιωθα 
μίσος, δεν ήθελα όμως να το δείξω. Τελικά με τις προεδρικές χάριτες, έμεινα μέσα τρία-τριάμισι 
χρόνια. Στο μεταξύ, κάνοντας διάφορες μικροδουλειές, έδινα κάποια λεφτά στους γονείς μου κι έβα¬ 
ζα και στην άκρη γι’ αργότερα, για όταν θα παντρευτώ και θα κάνω παιδιά, όπως όλος ο κόσμος. Για- 


τί τι άλλο είναι η ζωή εκτός από το να γεννάς και να μεγαλώνεις παιδιά; Δουλειά βρήκα μόνος μου, οι 
κρατικές υπηρεσίες δεν είχαν να μου προτείνουν παρά σεμινάρια. Εγώ ήθελα να δουλέψω στη χημι¬ 
κή βιομηχανία αυτοί το μόνο που ξέρουν να λεν είναι “δοκίμασε να κάνεις κάτι άλλο”. Δεν τους 
νοιάζει τι έχεις στο κεφάλι σου. Στο γυμνάσιο, τελείωσα πρώτος στη φυσικοχημεία. Έκανα τα χαρτιά 
μου σε δύο καλά λύκεια. Μια συμμαθήτριά μου, Γαλλίδα, λιγότερο καλή από μένα, την πήραν. Εμένα 
με απέρριψαν. Από τότε μου κόπηκαν τα φτερά... 

Στο σχολείο είχα τα φόντα να προχωρήσω. Οι γονείς μου με βοήθησαν, αλλά μου έλειπε το κίνη¬ 
τρο. Δεν μπορούσα να τους πω “δεν θέλω να πάω στο λύκειο”, δεν μπορούσα να μιλήσω μαζί τους 
για τα ουσιαστικά μου προβλήματα. Κι όσο περισσότερο έχανα την επαφή μου με την οικογένειά 
μου, τόσο πιο πολύ έπεφτα στην παρανομία. Ο πατέρας μου ήρθε από την Αλγερία το 1973. Εγώ ή¬ 
μουν 2 χρονών. Ο μεγάλος μου αδελφός έβγαλε το γυμνάσιο κι έπιασε δουλειά στην επιχείρηση του 
πατέρα μου. Η αδελφή μου μπήκε στην ιατρική - ήταν καλή μαθήτρια. Τα κορίτσια είναι πολύ προ- 
στατευμένα στην πατρίδα μας, ακόμη κι αν δεν πετύχουν στη ζωή τους. Θα παντρευτούν κι ο ά¬ 
ντρας τους θα δουλεύει. Ο μικρός μου αδερφός θέλει προσοχή, του λέω “μην κάνεις παρέα μ’ αυ¬ 
τόν, είναι κλέφτης!”. Όταν βγήκα από τη φυλακή αποκαταστάθηκαν οι σχέσεις μου με την οικογέ¬ 
νεια, ο πατέρας μου κατάλαβε ότι δεν υπάρχει τίποτε χειρότερο από τη φυλακή... 

Το Ισλάμ είναι μεγάλη υπόθεση στη ζωή. Ακόμη και τώρα σκέφτομαι ότι πρέπει να προσευχηθώ. 
Κάθε τρεις-τέσσερις μέρες νοικιάζουμε βιντεοκασέτες όπου μεγάλοι σοφοί εξηγούν το Κοράνι. Έ¬ 
νας από τους μεγαλύτερους αστρονόμους στην Ιαπωνία βεβαιώνει ότι το Κοράνι είναι η φωνή του 
Θεού. Το ίδιο λέει κι ένας σοφός της ΝΑ5Α. Αφού το επιβεβαιώνουν οι μεγαλύτεροι σοφοί, εμείς 
δεν έχουμε το δικαίωμα να το αρνούμαστε. Όταν ήμουν στο γυμνάσιο προσευχόμουν, δεν είχα κα¬ 
μιά αμαρτία, ήμουν πρώτος μαθητής. Τη μέρα που σταμάτησα να προσεύχομαι, σταμάτησα να κάνω 
ραμαζάνι, άρχισαν όλα τα προβλήματα και βρέθηκα στη στενή. Στη φυλακή αποφάσισα να μη χάνω 
πια το χρόνο μου κι έμαθα αραβικά. Έτσι έμαθα τη θρησκεία. Πάω στο τζαμί κάθε Παρασκευή. Ό¬ 
ταν βλέπω τις κασέτες κι ακούω τους σοφούς, δεν μπορώ να αρνηθώ ότι υπάρχει ένας Δημιουργός 
κι ότι κάθε πράγμα έχει τη σημασία του. Αλλο πράγμα η θρησκεία, άλλο η παράδοση. Εγώ δεν είμαι 
ούτε Αραβας ούτε Γάλλος, είμαι μουσουλμάνος. Όταν ένας Γάλλος γίνει μουσουλμάνος, δεν υπάρχει 
πια καμιά φυλετική διάκριση, είμαστε ένα. Όταν μπαίνεις στο τζαμί, αισθάνεσαι σαν στο σπίτι σου, 
σου σφίγγουν το χέρι, σου συμπεριφέρονται σαν να ήσουν φίλος από παλιά. Στο δρόμο, αν πεις κα- 
λημέρα σε κάποιον, μπορεί να σε κοιτάξει στραβά και να σου πει: “Γιατί μου λες καλημέρα; Γνωριζό¬ 
μαστε;”. Ενώ όταν λέω “Σαλάμ αλέκουμ” σ’ έναν μουσουλμάνο στο δρόμο, μου χαμογελάει, πιάνου¬ 
με κουβέντα. Είμαστε αδέρφια, ακόμα κι αν δεν γνωριζόμαστε... 

Ορισμένοι Αραβες είναι ρατσιστές εναντίον των Γάλλων. Όμως, δεν πα να ’ναι κανείς Ασιάτης, 
μαύρος ή κόκκινος, απ’ τη στιγμή που είναι μουσουλμάνος είμαστε αδέρφια. Όπως εσείς που φτιά¬ 
χνετε την Ευρώπη για να γίνετε πιο δυνατοί, έτσι κι οι μουσουλμάνοι. Η πρώτη κολόνα του Ισλάμ εί¬ 
ναι η ενότητα. Σήμερα, ακόμα κι οι Γάλλοι φοβούνται να κάνουν παιδιά, γιατί το μέλλον είναι αβέβαιο. 
Σαν τις πεταλούδες, κάθε μέρα είναι μια ολόκληρη ζωή... 

Δεν έχω συγκεκριμένους τρόπους διασκέδασης. Δεν θέλω ν’ ακούσω για σχολείο ή για επιχείρη¬ 
ση. Βλέπω βιντεοκασέτες, παίζω μπιλιάρδο, πάω στην πόλη, κάνω καμάκι. Ψάχνω να βρω συμπαθητι¬ 
κά μπαρ, που να μπορώ να πάω χωρίς να με στραβοκοιτάζουν. Υπάρχει υπερβολική απόσταση, ένας 
τεράστιος τοίχος που χωρίζει την πόλη από τα προάστια. Στην πόλη, οι άνθρωποι είναι ψυχροί. Μου 
τη σπάνε. Αν ψάχνεις να βρεις δουλειά και πεις ότι μένεις σε προάστιο, δε σε ρωτάνε ούτε καν το 
όνομά σου, σε πετάνε έξω αμέσως. Όταν βγαίνω έξω από το προάστιο, αισθάνομαι χαμένος. Οι 
Γάλλοι μπορούν να μαζευτούν μεγάλες παρέες στα μπαρ, εμείς αν είμαστε 7-8 μας διώχνουν, ο τύ¬ 
πος γίνεται έξω φρενών. Στην πόλη γινόμαστε εύκολα αντιληπτοί... 

Δε θέλω απλώς να φύγω από το προάστιό μου, θέλω να εγκαταλείψω τη Γαλλία ολόκληρη, να γυρί¬ 
σω στην Αλγερία. Δεν έχω θέση εδώ. Από τη στιγμή που έκανα φυλακή, ό,τι και να χαθεί στη δου¬ 
λειά, τ’ αφεντικό θα πει ότι το έκλεψα εγώ. Στο σχολείο όταν γινόταν κάτι κακό, πίστευαν ότι το έκα- 


να εγώ, αφού ήμουν ο μόνος Αραβας. Αν θέλει ο Θεός, θα φύγω από τη Γαλλία. Οι φίλοι μου θέ¬ 
λουν να πάνε στο Ιράν, όμως εγώ δεν έχω καμιά δουλειά σε μια τόσο μακρινή χώρα, άσε που αυτοί 
είναι και φανατικοί και δεν είναι σωστοί μουσουλμάνοι, γιατί είναι σιίτες... 

Δεν μπορούμε να μαζευτούμε σε κάποιο μέρος της πόλης χωρίς να προκαλέσουμε τα σχόλια των 
περιοίκων. Μόλις μαζευτεί μια παρέα, μας βλέπουν με κακό μάτι και λένε “κοίτα, μαζεύονται οι Άρα¬ 
βες”. Κανένας γνωστός μου δε συμμετέχει σε συλλόγους και επιτροπές, εκτός από το σύλλογο των 
μουσουλμάνων που έρχονται, κουβεντιάζουν μαζί μας και μας λένε: “Αντί να κάθεστε εδώ, ελάτε στο 
τζαμί, θα μάθετε πράγματα για το καλό σας”. Κανένας δεν καταλαβαίνει από πολιτική, κανένας δεν 
ξέρει τη διαφορά ανάμεσα στις δημοτικές, τις περιφερειακές και τις βουλευτικές εκλογές. Οι νέοι 
δεν ψηφίζουν. Το προάστιο είναι στα χέρια των εμπόρων που έχουν τη δική τους ιδιωτική αστυνομί¬ 
α. Οι μπάτσοι τους ενθαρρύνουν και τους λένε: “Αμυνθείτε, πυροβολήστε τους, δε μας νοιάζει καθό¬ 
λου”. Εμένα μ’ ενδιαφέρει η πολιτική, αλλά ο δήμαρχος για το μόνο που νοιάζεται είναι η φήμη του. 
Διαμερίσματα παίρνουν μόνο οι Γάλλοι, τους Αραβες δεν τους θέλουν. Έτσι, εγώ βρίσκομαι στο 
δρόμο και προσπαθώ να υπερασπιστώ τον εαυτό μου. Αλλά ακόμα κι αν βρεθώ σε νόμιμη άμυνα, α¬ 
κόμα κι αν μου επιτεθούν σκινάδες, εγώ θα πληρώσω τα σπασμένα, γιατί είμαι πρώην φυλακισμένος... 

Οι Δυτικοί δεν έχουν σεβασμό. Εγώ ποτέ δεν θα τολμούσα να καπνίσω μπροστά στον μεγάλο μου 
αδελφό. Ποτέ δεν θα μπορούσα να φέρω μια κοπέλα σπίτι μου και να την φιλήσω μπροστά στους 
γονείς μου. Ελευθερία είναι να πηδάς τη γυναίκα σου μπροστά στους γονείς σου; Όχι, είναι έλλειψη 
σεβασμού και προσβολή στη θρησκεία. Δεν θα μπορούσα να μεγαλώσω τα παιδιά μου, όπως κάνουν 
οι άλλοι γύρω μου. Οι γονείς μας μάς έδωσαν μια αγωγή, τη δική τους. Εγώ, προσωπικά, πιστεύω 
πως πρέπει να υπάρχουν αρχές και σεβασμός, αλλιώς καταρρέουν τα πάντα. Ελπίζω, με τη βοήθεια 
του θεού, να γυρίσω στη χώρα μου και να κάνω δική μου δουλειά. Οα βάλω λεφτά στην άκρη και 
θα ανοίξω ένα μικρό εμπορικό. Δεν θέλω να εξαρτώμαι από αυτούς εδώ. Αν δουλέψω, θα φάω. Αν 
δεν δουλέψω θα ψοφήσω, αλλά θα είμαι εξαρτημένος μόνον από τον εαυτό μου”. 

Σήμερα ένας πολύ ευρύτερος και σημαντικότερος “πόλεμος κατά της τρομοκρατίας” εξελίσσεται. 
Σήμερα, οι κρατικές ΟΙΑ αναγεννιούνται από τις στάχτες τους και ανακηρύσσονται ξανά “νούμερο I 
εχθρός του γαλλικού κράτους”. Σήμερα, τα κράτη αναζητούν -και βρίσκουν- κι άλλους Χαλέντ 
Κελκάλ για χρήση στον 21 ο αιώνα. 

Αρκεί που το γνωρίζουμε; 

Αρκεί που το λέμε; 

Ότι τα όσα προηγήθηκαν έχουν ξαναειπωθεί και ξανατεκμηριωθεί, δείχνει πως όχι. 


ΕΝΤΑΞΗ ΑΛΓΕΡΙΝΗΣ ΙΣΛΑΜΙΣΤΙΚΗΣ ΟΡΓΑΝΩΣΗΣ 

Οι σαλαφιστές στην Αλ Κάιντα 

ΠΑΡΙΣΙ. Την προσχώρηση της ακραίας αλγερινής ι- 
σλαμιστικής ομάδας σαλαφιστων, 65Ρ0, στην Αλ Κάι¬ 
ντα ανακοίνωσε, με μήνυμά του σε βίντεο, ο Αϊμάν Αλ 
Ζαουάχρι, υηορχηγός της οργάνωσης, ο οποίος συ¬ 
μπεριέλαβε τη Γαλλία στους πιθανούς στόχους της Αλ 
Κάιντα. Ο Γάλλος πρωθυπουργός Ντομινίκ ντε Βιλπέν 
επιβεβαίωσε ότι η Γαλλία διατρέχει κίνδυνο να δεχτεί 
τρομοκρατική επίθεση από την οργάνωση, την οποία, 
ήδη από το περασμένο έτος, είχε χαρακτηρίσει ως 
υη' αριθμόν ένα εχθρό της. Η 05Ρ0 συγκροτήθηκε α¬ 
πό πρώην μέλη της ΟΙΑ (Ενοπλη Ισλαμική Ομάδα), 
της κύριας δύναμης των ισλαμιστών στην Αλγερία 
που ευθυνετοι γιο βομβιστικές επιθεσεις στη Γαλλία 
το 1995. 


Καθημερινή 15/9/06. Οι Ο ΙΑ αναγεννήθηκαν. Από τότε 
κηρύχθηκαν ξανά εχθρός του γαλλικού κράτους. 
Προφανώς έχουν και πάλι ένα ρόλο να παίξουν... 






